Tessy Antony

**Tessy Antony Nassaukoa**, aurretik **Tessy Luxenburgokoa**, sortzez **Tessy Antony**, (Luxenburgoko Hiria, Luxenburgo, 1985eko urriaren 28a) enpresaburua, soldadua, gizarte ekintzailea, filantropoa, aristokrata, Luis Luxenburgoko printzearen emaztea izan zen.

## Bizitza 
François Antony alikatatzailearen eta Régine Anne Heidemann emaztearen alaba da. Hiru neba eta ahizpa bat ditu: Mike (1978an jaioa) eta honen bikia, Jerry (1978an jaioa; zendua), Patty (1981ean jaioa) eta Ronny, bere neba bikia. Pétangeko (Luxenburgo hegoaldean) bigarren hezkuntzako eskola tekniko batean ikasle izan ostean, bere neba bikia zen Ronny Antonyrekin Luxenburgoko Armadan sartu zen 18 urterekin, eta Permis Drivers B taldeko ofizialorde mailara heldu zen. 2004. urteko martxotik uztailera, misio batean parte hartu zuen Jugoslavian, Sdt C2 1cl txofer gisa, Mitrovican, KFOR Kosovoko Ipar Atlantikoko Itunaren Erakundearen (NATO) bake indarraren barruan.

2014. urtean, Richmond Nazioarteko Unibertsitate Amerikarrean graduatu zen Nazioarteko Harremanetan.

Differdangeko musika eskola batean ere ikasi zuen eta saxofoi altua jotzen du. Medikuntza integratzailean doktoretza du eta Quantum-eko Unibertsitatean Filosofian doktoretza ikasten jardun zuen. Paris College of Art-en (PCA) ohorezko doktoregoa jaso zuen Arte Ederren diziplinan 2019. urtean. Urte berean, Luxenburgoko Lidergo Akademiaren Urteko Lider Saria ere jaso zuen.

Londresen bizi da bere bi semeekin, eta giza immunoeskasiaren birusari (GIB/hies) buruzko Nazio Batuen Programa Bateratuaren (ONUSIDA) enbaxadorea da. 

## Ezkontza eta ondorengoak 
thumb|Luis printzea, Tessy Antony eta bere seme Gabriel, Gilsdorfen ezkondu ondoren.

### Lehen ezkontza 
Tessyk Luis printzea ezagutu zuen, hura Jugoslavian misio batean zegoela eta printzea tropei bisita egiten ari zela. 2006. urteko irailaren 29an ezkondu ziren Gilsdorfeko parroki elizan. Ezkondu ostean, printzeak ondorengotza-eskubideei uko egin zien, baita Gabriel semearenak eta bikotearen etorkizuneko edozein seme-alabarenak ere, nahiz eta Luis printzeak Luxenburgoko printzearen titulua eta Errege Gorentasun tratamendua atxiki zituen. Bere emazteari eta lehen semeari, berriz, hasieran Nassau abizena baino ez zitzaien eman (titulurik gabe). Geroago, 2009. urtean Luxenburgoko festa nazionalaren egunean emandako dekretu batek Luxenburgoko printzesa eta Borboi-Parmako printzesa titulua eman zion, baita Nassauko printze tituluak ere bere seme-alabei eta gerora Luis printzearekin izan zitezkeenei ere bai.

Luis printzeak eta Tessy printzesak 2017. urteko hasieran iragarri zuten dibortzioa. Salaketa Tessy printzesak jarri zuen, printzearen "jokabide zentzugabea" argudiatuz. Dibortzioa 2019. urteko apirilaren 4an eman zen, Tessyk orduan printzesa izateari utzi zion eta "Tessy Antony- Nassauko andrea" izena hartu zuen, Luxenburgoko Dukearen Etxe ren komunikatu baten arabera.

Hala ere, bere titulua trantsizioan aurkitu zen urte bereko irailaren 1era arte, eta beraz, ordura arte erabili ahal izan zuen.

Tessy printzesak eta Luis printzeak bikoteak bi haur izan zuten elkarrekin. Gainera, berezko abortua jasan zuten, eta hirugarren haur bat izan zuten, neskato bat.

#### Ondorengoak 
##### Gabriel Printzea 
2006, urteko martxoaren 12an, Tessyk haur bat erditu zuen, Gabriel Miguel Luis Ronny Nassaukoa izenez bataiatua, eta Suitzako klinika pribatu batean jaio zen, Genevako Clínica des Grangettes izenekoan. Haurtxoa lehen biloba izan zen Henrike I.a Luxenburgoko Duke Handiarentzat eta Maria Teresa Luxenburgoko Dukesa Handiarentzat. Aitaren aldeko izeba, Alexandra Luxenburgoko printzesa eta amaren aldeko osaba, Ronny Antony, izan ziren haurraren aitabitxi-amabitxiak.

Gabrielek 2014. urteko maiatzaren 24an jaso zuen lehen jaunartzea Luxenburgoko San Migel elizan.

##### Noe Printzea 
Bikotearen bigarren semea, Noé Esteban Guillermo Gabriel Matías Javier Nassaukoa, 2007. urteko irailaren 21ean jaio zen. Haurra Gilsdorfeko elizan bertan bataiatu zuten, non gurasoak ezkondu ziren eta anaia zaharrena bataiatu zuten. Aitabitxi-amabitxiak aitaren aldeko osaba, Guillermo Luxenburgoko oinordeko duke handia eta amaren aldeko izeba, Patty Antony, izan ziren.

Luxenburgoko Egun Nazionalean, 2009. urteko ekainaren 23an, Henrike Duke Handiak dekretu bat kaleratu zuen Tessyri Luxenburgoko Printzesa titulua emateko, errege-gorentasunaren trataerarekin. Aldarrikapen berak eman zien Nassauko Printze titulua eta Errege Gorentasunaren tratamendua bere seme Gabriel eta Noeri eta etorkizuneko balizko seme-alabei.

### Bigarren ezkontza 
2020. urteko abenduaren 31n, Frank Floessel Suitzako negozio-gizonarekin zuen konpromisoa adierazi zuen sare sozialen bidez. Floesselek Luxenburgoko Tessyrekin lan egiten du berak fundatzailekide zuen *Mugarik gabeko Irakasleak* erakundean. Gainera, Londresen egoitza duen ongintzazko fundazioaren administrazio-kontseiluko kidak dira.

Bikoteak 2021. urteko otsailaren 24an iragarri zuen lehenengo umea izango zutela; Antonyren hirugarrena eta Floesselen bigarrena, aurretik alaba baten aita zena, Juliarena.

2021. urteko uztailaren 23an ezkondu ziren Zurichen. Bikotearen lehen umea, Theodor Frank Floessel, 2021. urteko abuztuaren 26an jaio zen Zuricheko Hirslanden Klinikan. Txikia 2021. urteko urriaren 30ean bataiatu zuten Juan Duke Handia kuartelean, Luxenburgoko Diekirch hirian.
## Ohorezko goraipamenak 
; Estatukoak

* Nassauko Adolforen Ordenako Gurutze Handiko Dama (2012).link=Archivo:LUX_Order_of_Adolphe_Nassau_Grand_Cross_BAR.png|50x50px   

; Atzerrikoak

* Lafayetteko Ordenako Dama (Geneva, 2019/09/21).link=Archivo:Ordine_imperiale_della_corona_di_ferro,_austria.png|50x50px   
* Danbor Ordenako Gurutze Handiko Dama (Ruandako Errege Etxea, 2019/10/23).link=Archivo:Royal_Order_of_the_Drum_(Rwanda)_-_ribbon_bar.gif|50x50px  

## Erreferentziak 
## Kanpo estekak 
* Luis de Luxenburgo printzearen biografia - Ducal Etxe Handiaren orrialde ofiziala (frantsesez)
* Luxenburgoko Gran Ducal etxea